钦定古今图书集成/明伦汇编/氏族典/第225卷 > 《廖用贤尚友录》 > 杨仁
## 钦定古今图书集成/明伦汇编/氏族典/第225卷 > 《廖用贤尚友录》 > 杨仁

按《后汉书杨仁传》：“仁字文义，巴郡阆中人也。建武中，
仕郡为功曹，举孝廉，除郎。太常上仁经，中博士。仁自
以年未五十，不应旧科，上府让选，显宗特诏补北宫
卫士令。肃宗立，拜什邡令。宽惠为政，劝课掾史，弟子
悉令就学。行兄丧，去官后，辟司徒桓虞府掾。后为阆
中令，卒于官。”